Sporazum med Evropsko skupnostjo in Republiko Armenijo o nekaterih vidikih zračnih prevozov



Uradni list L 050 , 21/02/2009 str. 0022 - 0029



Sporazum med Evropsko skupnostjo in Republiko Armenijo o nekaterih vidikih zračnih prevozov EVROPSKA SKUPNOST na eni strani in REPUBLIKA ARMENIJA na drugi strani (v nadaljnjem besedilu "pogodbenici") STA SE – OB PRIZNAVANJU, da so bili med nekaterimi državami članicami Evropske skupnosti in Republiko Armenijo sklenjeni dvostranski sporazumi o zračnem prevozu, ki vsebujejo določbe, ki so v nasprotju s pravom Skupnosti, OB UGOTOVITVI, da ima Evropska skupnost izključno pristojnost v zvezi z več vidiki, ki so lahko vključeni v dvostranske sporazume o zračnih prevozih med državami članicami Evropske skupnosti in tretjimi državami, OB UGOTOVITVI, da imajo po zakonodaji Evropske skupnosti letalski prevozniki Skupnosti s sedežem v državi članici pravico do nediskriminatornega dostopa do zračnih poti med državami članicami Evropske skupnosti in tretjimi državami, OB UPOŠTEVANJU sporazumov med Evropsko skupnostjo in nekaterimi tretjimi državami, ki državljanom teh tretjih držav omogočajo, da pridobijo lastništvo v letalskih prevoznikih, ki so licencirani v skladu z zakonodajo Evropske skupnosti, OB PRIZNAVANJU, da je treba nekatere določbe dvostranskih sporazumov o zračnih prevozih med državami članicami Evropske skupnosti in Republiko Armenijo, ki so v nasprotju z zakonodajo Evropske skupnosti, uskladiti s to zakonodajo zaradi vzpostavitve trdne pravne podlage za zračne prevoze med Evropsko skupnostjo in Republiko Armenijo ter ohranitve stalnosti takih zračnih prevozov, OB UGOTOVITVI, da letalski prevozniki po zakonodaji Evropske skupnosti načeloma ne smejo skleniti sporazumov, ki bi lahko vplivali na trgovino med državami članicami Evropske skupnosti in katerih cilj ali posledica bi bilo preprečevanje, omejevanje ali izkrivljanje konkurence, OB PRIZNAVANJU, da določbe v dvostranskih sporazumih o zračnih prevozih, sklenjenih med državami članicami Evropske skupnosti in Republiko Armenijo, ki (i) zahtevajo ali spodbujajo sklepanje sporazumov med podjetji, sklepe podjetniških združenj ali usklajena ravnanja, ki preprečujejo, izkrivljajo ali omejujejo konkurenco med letalskimi prevozniki na ustreznih zračnih poteh; ali (ii) krepijo učinke takih sporazumov, sklepov ali usklajenih ravnanj; ali (iii) prenašajo na letalske prevoznike ali druge zasebne gospodarske operatorje odgovornost za sprejemanje ukrepov, ki preprečujejo, izkrivljajo ali omejujejo konkurenco med letalskimi prevozniki na ustreznih zračnih poteh, lahko onemogočijo učinkovito izvajanje pravil o konkurenci, ki se uporabljajo za podjetja, OB UGOTOVITVI, da namen tega sporazuma ni povečanje skupnega obsega zračnih prevozov med Evropsko skupnostjo in Republiko Armenijo, vplivati na ravnovesje med letalskimi prevozniki Skupnosti in letalskimi prevozniki Republike Armenije ali spremeniti določbe obstoječih dvostranskih sporazumov o zračnih prevozih v zvezi s prometnimi pravicami – DOGOVORILI O NASLEDNJEM: Člen 1 Splošne določbe 1. V tem sporazumu "države članice" pomenijo države članice Evropske skupnosti. 2. Sklicevanja v posameznem sporazumu, navedenem v Prilogi I, na državljane države članice, ki je pogodbenica slednjega sporazuma, se razumejo kot sklicevanja na državljane držav članic Evropske skupnosti. 3. Sklicevanja v posameznem sporazumu, navedenem v Prilogi I, na letalske prevoznike ali letalske družbe države članice, ki je pogodbenica slednjega sporazuma, se razumejo kot sklicevanja na letalske prevoznike ali letalske družbe, ki jih določi navedena država članica. Člen 2 Določitev s strani države članice 1. Določbe iz odstavkov 2 in 3 tega člena nadomestijo ustrezne določbe v členih, ki so navedeni v Prilogi II(a) in (b), o določitvi letalskega prevoznika s strani zadevne države članice, njegovih pooblastil in dovoljenj, ki jih prizna Republika Armenija, in zavrnitvi, preklicu, začasnem odvzemu ali omejitvi pooblastil ali dovoljenj letalskega prevoznika. 2. Ob prejemu določitve s strani države članice, Republika Armenija prizna ustrezna pooblastila in dovoljenja z najmanjšo postopkovno zamudo, pod pogojem, da: (i) ima letalski prevoznik sedež v skladu s Pogodbo o ustanovitvi Evropske skupnosti na ozemlju države članice, ki ga je določila, in ima veljavno operativno licenco v skladu z zakonodajo Evropske skupnosti; in (ii) država članica, ki je pristojna za izdajo spričevala letalskega prevoznika, izvaja in vzdržuje učinkovit predpisani nadzor letalskega prevoznika in je ustrezni letalski organ v določitvi jasno opredeljen; in (iii) je letalski prevoznik neposredno v lasti ali je njegov večinski lastnik država članica in/ali državljani države članice in/ali drugih držav, ki so navedene v Prilogi III, in/ali državljanov teh drugih držav, in da izvajajo te države in/ali ti državljani učinkovit nadzor. 3. Republika Armenija lahko zavrne, prekliče, začasno odvzame ali omeji pooblastila ali dovoljenja letalskega prevoznika, ki ga je določila država članica, če: (i) letalski prevoznik nima v skladu s Pogodbo o ustanovitvi Evropske skupnosti sedeža na ozemlju države članice, ki ga je določila, ali nima veljavne operativne licence v skladu z zakonodajo Evropske skupnosti; (ii) država članica, ki je pristojna za izdajo spričevala letalskega prevoznika, ne izvaja ali ne vzdržuje učinkovitega predpisanega nadzora letalskega prevoznika, ali ustrezni letalski organ v določitvi ni jasno opredeljen; ali (iii) letalski prevoznik ni neposredno v lasti ali njegov večinski lastnik ni država članica in/ali državljani države članice in/ali drugih držav, ki so navedene v Prilogi III, in/ali državljani teh drugih držav, in da te države in/ali ti državljani nimajo učinkovitega nadzora. Pri izvajanju svoje pravice iz tega odstavka Republika Armenija ne diskriminira med letalskimi prevozniki Skupnosti na podlagi državne pripadnosti. Člen 3 Varnost 1. Določbe iz odstavka 2 tega člena dopolnjujejo ustrezne določbe členov navedenih v Prilogi II(c). 2. Kjer država članica (prva država članica) določi letalskega prevoznika, katerega predpisani nadzor izvaja in vzdržuje druga država članica, se pravice Republike Armenije v skladu z varnostnimi predpisi iz sporazuma med prvo državo članico, ki je določila letalskega prevoznika, in Republiko Armenijo uporabljajo na enak način za to drugo državo članico pri sprejemanju, izvajanju ali vzdrževanju varnostnih standardov in za dovoljenje za opravljanje prometa navedenega letalskega prevoznika. Člen 4 Obdavčitev letalskega goriva 1. Določbe iz odstavka 2 tega člena dopolnjujejo ustrezne določbe členov, navedenih v Prilogi II(d). 2. Ne glede na kakršne koli druge nasprotne določbe nobena določba sporazumov iz Priloge II(d) ne preprečuje državi članici, da na nediskriminatorni podlagi uvede davke, prispevke, dajatve, pristojbine ali druge dajatve za gorivo, dobavljeno na njenem ozemlju za uporabo v zrakoplovu določenega letalskega prevoznika Republike Armenije, ki opravlja promet med enim krajem na ozemlju te države članice in drugim krajem na ozemlju te države članice ali na ozemlju druge države članice. Člen 5 Tarife za prevoz znotraj Evropske skupnosti 1. Določbe iz odstavka 2 tega člena dopolnjujejo ustrezne določbe členov, navedenih v Prilogi II(e). 2. Za tarife, ki jih zaračuna(-jo) letalski prevoznik(-i), določen(-i) s strani Republike Armenije v skladu s sporazumom iz Priloge I, ki vsebuje določbo iz Priloge II(e), za prevoz, ki se v celoti opravi znotraj Evropske skupnosti, se uporablja zakonodaja Evropske skupnosti. Člen 6 Skladnost s pravili o konkurenci 1. Ne glede na kakršne koli druge nasprotne določbe nobena določba v sporazumih, navedenih v Prilogi I, ne: (i) zahteva ali spodbuja sprejetja sporazumov med podjetji, ki opravljajo zračne prevoze, sklepov podjetniških združenj ali usklajenega ravnanja, ki preprečujejo ali izkrivljajo konkurenčnost; (ii) krepi učinkov takega sporazuma, sklepa ali usklajenega ravnanja; ali (iii) prenese na zasebne gospodarske subjekte odgovornosti za ukrepe, ki preprečujejo, izkrivljajo ali omejujejo konkurenčnost. 2. Določbe v sporazumih, navedenih v Prilogi I, ki so neskladne z odstavkom 1 tega člena, se ne uporabljajo. Člen 7 Priloge k Sporazumu Priloge k temu Sporazumu so njegov sestavni del. Člen 8 Revizija ali sprememba Pogodbenici lahko ta sporazum kadar koli sporazumno revidirata ali spremenita. Take spremembe imajo obliko ločenih protokolov, ki z začetkom svoje veljavnosti v skladu z določbami iz člena 9 tega sporazuma postanejo njegov sestavni del. Člen 9 Začetek veljavnosti 1. Pogodbenici se medsebojno pisno uradno obvestita o zaključku notranjih postopkov, potrebnih za začetek veljavnosti tega sporazuma. Ta sporazum začne veljati na dan prejema zadnjega uradnega obvestila. 2. Sporazumi in drugi dogovori med državami članicami in Republiko Armenijo, ki na dan podpisa tega sporazuma še ne veljajo in se še ne uporabljajo, so navedeni v Prilogi I. Ta sporazum se za vse take sporazume in dogovore uporablja od začetka njihove veljavnosti. Člen 10 Prenehanje veljavnosti 1. V primeru prenehanja veljavnosti sporazuma iz Priloge I istočasno prenehajo veljati tudi vse določbe tega sporazuma, ki so povezane z zadevnim sporazumom iz Priloge I. 2. V primeru prenehanja veljavnosti vseh sporazumov iz Priloge I istočasno preneha veljati tudi ta sporazum. V POTRDITEV TEGA so spodaj podpisani pooblaščenci, ki so bili v ta namen ustrezno pooblaščeni, podpisali ta sporazum. V Bruslju, dne devetega decembra leta dva tisoč osem, sestavljeno v dveh izvodih v angleškem, bolgarskem, češkem, danskem, estonskem, finskem, francoskem, grškem, italijanskem, latvijskem, litovskem, madžarskem, malteškem, nemškem, nizozemskem, poljskem, portugalskem, romunskem, slovaškem, slovenskem, španskem, švedskem in armenskem jeziku. За Европейската Общност Por la Comunidad Europea Za Evropské společenství For Det Europæiske Fællesskab Für die Europäische Gemeinschaft Euroopa Ühenduse nimel Για την Ευρωπαϊκή Κοινότητα For the European Community Pour la Communauté européenne Per la Comunità europea Eiropas Kopienas vārdā Europos bendrijos vardu Az Európai Közösség részéről Għall-Komunità Ewropea Voor de Europese Gemeenschap W imieniu Wspólnoty Europejskiej Pela Comunidade Europeia Pentru Comunitatea Europeană Za Európske spoločenstvo Za Evropsko skupnost Euroopan yhteisön puolesta För Europeiska gemenskapen +++++ TIFF +++++ +++++ TIFF +++++ +++++ TIFF +++++ За Република Армения Por la República de Armenia Za Arménskou republiku For Republikken Armenien Für die Republik Armenien Armeenia Vabariigi nimel Για τη Δημοκρατία της Αρμενίας For the Republic of Armenia Pour la République d'Arménie Per la Repubblica d'Armenia Armēnijas Republikas vārdā Armenijos Respublikos vardu Az Örmény Köztársaság részéről Għar-Repubblika ta' l-Armenja Voor de Republiek Armenië W imieniu Republiki Armenii Pela República da Arménia Pentru Republica Armenia Za Arménsku republiku Za Republiko Armenijo Armenian tasavallan puolesta För Republiken Armenien +++++ TIFF +++++ +++++ TIFF +++++ -------------------------------------------------- PRILOGA I Seznam sporazumov iz člena 1 tega sporazuma Sporazumi o zračnem prevozu med Republiko Armenijo in državami članicami Evropske skupnosti, ki so bili na dan podpisa tega sporazuma sklenjeni, podpisani in/ali so se začasno uporabljali: - Sporazum med vlado Avstrije in vlado Republike Armenije o zračnem prevozu, parafiran na Dunaju 25. avgusta 1993, v besedilu Priloge II "Sporazum med Armenijo in Avstrijo", - Sporazum med vlado Belgije in vlado Republike Armenije o zračnem prevozu, podpisan v Bruslju 7. junija 2001, v besedilu Priloge II "Sporazum med Armenijo in Belgijo", - Sporazum med vlado Republike Bolgarije in vlado Republike Armenije o zračnem prevozu, podpisan v Sofiji 10. aprila 1995, v besedilu Priloge II "Sporazum med Armenijo in Bolgarijo", - Sporazum med vlado Republike Ciper in vlado Republike Armenije o zračnem prevozu, podpisan v Erevanu 11. septembra 1998, v besedilu Priloge II "Sporazum med Armenijo in Ciprom", - Sporazum o zračnem prevozu med vlado Češke republike in vlado Republike Armenije, parafiran v Pragi 8. februarja 2002, v besedilu Priloge II "Sporazum med Armenijo in Češko", - Sporazum med vlado Kraljevine Danske in vlado Republike Armenije o zračnem prevozu, podpisan v Stockholmu 25. oktobra 2000, v besedilu Priloge II "Sporazum med Armenijo in Dansko", - Sporazum med vlado Republike Estonije in vlado Republike Armenije o zračnem prevozu, podpisan v Talinu 17. marca 2000, v besedilu Priloge II "Sporazum med Armenijo in Estonijo", - Sporazum med vlado Francoske republike in vlado Republike Armenije o zračnem prevozu, parafiran v Parizu 12. februarja 2002, v besedilu Priloge II "Sporazum med Armenijo in Francijo", - Sporazum o zračnem prevozu med vlado Zvezne republike Nemčije in vlado Republike Armenije, podpisan v Bonnu 4. maja 1998, v besedilu Priloge II "Sporazum med Armenijo in Nemčijo", - Sporazum med vlado Helenske republike in vlado Republike Armenije o zračnem prevozu, podpisan v Atenah 16. decembra 1994, v besedilu Priloge II "Sporazum med Armenijo in Grčijo", - Sporazum med vlado Italijanske republike in vlado Republike Armenije o zračnem prevozu, podpisan v Erevanu 18. julija 2002, v besedilu Priloge II "Sporazum med Armenijo in Italijo", - Sporazum med vlado Velikega vojvodstva Luksemburg in vlado Republike Armenije o zračnem prevozu, podpisan v Luxembourgu 21. novembra 2000, v besedilu Priloge II "Sporazum med Armenijo in Luksemburgom", - Sporazum med vlado Kraljevine Nizozemske in vlado Republike Armenije o zračnem prevozu, podpisan v Erevanu 26. novembra 1999, v besedilu Priloge II "Sporazum med Armenijo in Nizozemsko", - Sporazum med vlado Republike Poljske in vlado Republike Armenije o civilnem zračnem prevozu, podpisan v Varšavi 27. januarja 1998, v besedilu Priloge II "Sporazum med Armenijo in Poljsko", - Sporazum med vlado Romunije in vlado Republike Armenije o zračnem prevozu, podpisan v Erevanu 25. marca 1996, v besedilu Priloge II "Sporazum med Armenijo in Romunijo", - Sporazum med vlado Kraljevine Švedske in vlado Republike Armenije o zračnem prevozu, podpisan v Stockholmu 25. oktobra 2000, v besedilu Priloge II "Sporazum med Armenijo in Švedsko", - Sporazum med vlado Združenega kraljestva Velike Britanije in Severne Irske ter vlado Republike Armenije o zračnem prevozu, podpisan v Londonu 9. februarja 1994, v besedilu Priloge II "Sporazum med Armenijo in Združenim kraljestvom", nazadnje spremenjen z Memorandumom o soglasju, podpisanim v Erevanu 19. junija 1998. -------------------------------------------------- PRILOGA II Seznam členov v sporazumih iz Priloge I in iz členov 2 do 5 tega sporazuma (a) Določitev s strani države članice: - člen 3 Sporazuma med Armenijo in Avstrijo, - člen 4 Sporazuma med Armenijo in Belgijo, - člen 3 Sporazuma med Armenijo in Bolgarijo, - člen 4 Sporazuma med Armenijo in Ciprom, - člen 3 Sporazuma med Armenijo in Češko, - člen 3 Sporazuma med Armenijo in Dansko, - člen 3 Sporazuma med Armenijo in Estonijo, - člen 3 Sporazuma med Armenijo in Francijo, - člen 3 Sporazuma med Armenijo in Nemčijo, - člen 3 Sporazuma med Armenijo in Grčijo, - člen 4 Sporazuma med Armenijo in Italijo, - člen 3 Sporazuma med Armenijo in Luksemburgom, - člen 4 Sporazuma med Armenijo in Nizozemsko, - člen 3 Sporazuma med Armenijo in Poljsko, - člen 3 Sporazuma med Armenijo in Romunijo, - člen 3 Sporazuma med Armenijo in Švedsko, - člen 4 Sporazuma med Armenijo in Združenim kraljestvom. (b) Zavrnitev, preklic, začasni odvzem ali omejitev pooblastil ali dovoljenj: - člen 4 Sporazuma med Armenijo in Avstrijo, - člen 5 Sporazuma med Armenijo in Belgijo, - člen 4 Sporazuma med Armenijo in Bolgarijo, - člen 5 Sporazuma med Armenijo in Ciprom, - člen 4 Sporazuma med Armenijo in Češko, - člen 4 Sporazuma med Armenijo in Dansko, - člen 4 Sporazuma med Armenijo in Estonijo, - člen 4 Sporazuma med Armenijo in Francijo, - člen 4 Sporazuma med Armenijo in Nemčijo, - člen 4 Sporazuma med Armenijo in Grčijo, - člen 5 Sporazuma med Armenijo in Italijo, - člen 4 Sporazuma med Armenijo in Luksemburgom, - člen 5 Sporazuma med Armenijo in Nizozemsko, - člen 4 Sporazuma med Armenijo in Poljsko, - člen 4 Sporazuma med Armenijo in Romunijo, - člen 4 Sporazuma med Armenijo in Švedsko, - člen 5 Sporazuma med Armenijo in Združenim kraljestvom. (c) Varnost: - člen 8 Sporazuma med Armenijo in Češko, - člen 14 Sporazuma med Armenijo in Dansko, - člen 12 Sporazuma med Armenijo in Estonijo, - člen 8 Sporazuma med Armenijo in Francijo, - člen 12 Sporazuma med Armenijo in Nemčijo, - člen 10 Sporazuma med Armenijo in Italijo, - člen 6 Sporazuma med Armenijo in Luksemburgom, - člen 14 Sporazuma med Armenijo in Švedsko, - člen 9a Sporazuma med Armenijo in Združenim kraljestvom. (d) Obdavčitev letalskega goriva: - člen 7 Sporazuma med Armenijo in Avstrijo, - člen 10 Sporazuma med Armenijo in Belgijo, - člen 7 Sporazuma med Armenijo in Bolgarijo, - člen 7 Sporazuma med Armenijo in Ciprom, - člen 9 Sporazuma med Armenijo in Češko, - člen 6 Sporazuma med Armenijo in Dansko, - člen 6 Sporazuma med Armenijo in Estonijo, - člen 10 Sporazuma med Armenijo in Francijo, - člen 6 Sporazuma med Armenijo in Nemčijo, - člen 9 Sporazuma med Armenijo in Grčijo, - člen 6 Sporazuma med Armenijo in Italijo, - člen 8 Sporazuma med Armenijo in Luksemburgom, - člen 10 Sporazuma med Armenijo in Nizozemsko, - člen 6 Sporazuma med Armenijo in Poljsko, - člen 9 Sporazuma med Armenijo in Romunijo, - člen 6 Sporazuma med Armenijo in Švedsko, - člen 8 Sporazuma med Armenijo in Združenim kraljestvom. (e) Tarife za prevoz znotraj Evropske skupnosti: - člen 11 Sporazuma med Armenijo in Avstrijo, - člen 13 Sporazuma med Armenijo in Belgijo, - člen 9 Sporazuma med Armenijo in Bolgarijo, - člen 14 Sporazuma med Armenijo in Ciprom, - člen 13 Sporazuma med Armenijo in Češko, - člen 10 Sporazuma med Armenijo in Dansko, - člen 10 Sporazuma med Armenijo in Estonijo, - člen 14 Sporazuma med Armenijo in Francijo, - člen 10 Sporazuma med Armenijo in Nemčijo, - člen 12 Sporazuma med Armenijo in Grčijo, - člen 8 Sporazuma med Armenijo in Italijo, - člen 10 Sporazuma med Armenijo in Luksemburgom, - člen 6 Sporazuma med Armenijo in Nizozemsko, - člen 10 Sporazuma med Armenijo in Poljsko, - člen 8 Sporazuma med Armenijo in Romunijo, - člen 10 Sporazuma med Armenijo in Švedsko, - člen 7 Sporazuma med Armenijo in Združenim kraljestvom. -------------------------------------------------- PRILOGA III Seznam drugih držav iz člena 2 tega sporazuma (a) Republika Islandija (v skladu s Sporazumom o Evropskem gospodarskem prostoru); (b) Kneževina Lihtenštajn (v skladu s Sporazumom o Evropskem gospodarskem prostoru); (c) Kraljevina Norveška (v skladu s Sporazumom o Evropskem gospodarskem prostoru); (d) Švicarska konfederacija (v skladu s Sporazumom med Evropsko skupnostjo in Švicarsko konfederacijo o zračnem prevozu). --------------------------------------------------